محمدرضا تجدد

محمدرضا تجدد مازرونی نویسنده و سیاست‌مدار بی‌یه که اتا مذهبی خانواده دله، سال ۱۲۶۶ شمسی، بندپی دله، دنیا بموئه. وه پهلوی ِدوره ره ویشته زندون و تبعید دله بگذرنی‌یه.

 فعالیتون 
تجدد مجلس ِچارومین و چاردهومین دوره دله، ساری ِنمایندگی جه، شرکت داشته. وه ۲۳ اسفند ۱۳۰۲ شمسی اتا روزنومه ره «تجدد» ِنوم جه تأسیس هاکرده که ایران ِمستقل ِدموکراتون ِغیررسمی ارگان بی‌یه و ونه دله اون دوره‌ی ِگت-گت ِآدِمون مقاله نِوشتنه. این روزنومه تا ۱۰۹تا نسخه چاپ بیّه و ۲۶ اسفند ۱۳۰۳ تعطیل بیّه.

محمدرضا (ممرضا) تجدد اتا وکیل هم بی‌یه و سال ۱۳۱۳ ات گادِر شرقی استیناف ِریاست ره داشته ولی همین زمون درباریون ونجه بَد بَیینه و وه عراق دله تبعید بیّه. شهریور ۱۳۲۰، اوضاع ِآروم بیّن په، وه وَردَگِردِسته ایران.

دی‌مائ ِ۱۳۲۰، تدین ِوزیر فرهنگ بی‌یِن گادِر، تجدد ونه معاون بیّه. تجدد قوام‌السلطنه کابینه دله هم دادگستری ِوزیر ِمعاون بیّه و رزم‌آرا دوره تصفیه‌ی ِلیست دله بورده.

 منابع 


رج:مازرون نویسندگون
رج:گت مردمون بندپی
رج:مازرون سیاست‌مدارون